Virallinen lehti nro C 134 , 30/04/1998 s. 0048



KIRJALLINEN KYSYMYS E-2990/97 komissiolle esittäjä(t): Joan Vallvé (ELDR) (1. lokakuuta 1997) Aihe: Kaakkois-Mallorcalla toteutettava hiekankaivaushanke Espanjan hallituksen ympäristöministeriön pääosasto on aloittanut hallinnolliset valmistelut hankkeen hyväksymiseksi merenpinnan alapuolella olevien hiekkakerrosten kaivamista varten uudella alueella Baleaarien rannikolla.Tässä tapauksessa kaivausten laajuudeksi on arvioitu 8 000 000 m3 72 - 170 hehtaarin laajuisella alueella, joka sijaitsee Baleaarien saarten rannikolta kaakkoon. Kaivausten tavoitteena on ¨elvyttää¨ hiekkarantoja. Hankkeen suuruus on aiheuttanut huolestuneisuutta alueen kalastussektorilla toimivien keskuudessa. He pelkäävät perinteisten kalastuspaikkojen tuhoutuvan. Näin kävi vuonna 1989 Palman lahdella, jossa kaivettiin hiekkaa 500 000 m3. Tällä kertaa laajuus olisi 16 kertaa suurempi ja sen vuoksi hankkeen vaikutus ympäristöön ja talouteen voi olla erittäin tuhoisa erityisesti sen vuoksi, että kyseessä on Poseidonia oceanican asuttamat alueet, joita nimenomaan suojellaan luonnonympäristön sekä luonnonvaraisen kasvi- ja eläinkunnan suojelemisesta annetulla direktiivillä 92/43/ETY ((EYVL L 206, 22.7.1992, s. 7. )). Kaksi vuotta sitten esitimme komissiolle tämän kysymyksen, mikä oli iloinen uutinen Mallorcan saarelle. Onko komissio tietoinen kyseisestä hankkeesta ja seurauksista, joita on tiettyjen yksityisten ja julkisten hankkeiden vaikutusten arvioinnista ympäristöön annetun direktiivin 85/337/ETY ((EYVL L 175, 5.7.1985, s. 40. )) mukaisesti olisi alueen talouteen ja ekosysteemiin? Katsooko komissio, että Baleaarien kaltaisella alueella, jossa kalavedet köyhtyvät vuosi vuodelta laittomien kalastusten, hiekkakaivausten ja saastumisen vuoksi, on järkevää jatkaa ympäristön kannalta niin haitallisten toimien jatkamista, jollainen tämä komissiolle esitetty hanke on? Komission jäsenen Ritt Bjerregaardin komission puolesta antama vastaus (13. marraskuuta 1997) Arvoisa parlamentin jäsen on saattanut kirjallisella kysymyksellä E-2730/94 ((EYVL C 152, 19.6.1995. )) komission tietoon, että Espanjan viranomaiset ovat antaneet luvan hiekan nostoon merenpohjasta Mallorcan edustalla uudistaakseen useita hiekkarantoja. Saadun tiedon mukaan nämä nostot saattavat tuhota Posidonia oceanican kasvupaikkoja, jotka on katsottu ensisijaisiksi suojeltaviksi luontotyypeiksi. Kyseiset tyypit on lueteltu luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetussa neuvoston direktiivissä 92/43/ETY ((EYVL L 206, 22.7.1992. )) olevassa I liitteessä. Hiekan nostaminen on mainittu tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annetussa neuvoston direktiivissä 85/337/ETY ((EYVL L 175, 5.7.1985. )) olevassa II liitteessä. Kyseisen direktiivin 4 artiklan 2 kohdassa säädetään, että liitteessä II mainittuihin luokkiin kuuluvat hankkeet arvioidaan 5 - 10 artiklan mukaisesti, jos jäsenvaltiot toteavat niiden laadun sitä vaativan. Vastauksena komission tarkastelupyyntöön Espanjan viranomaiset ovat ilmoittaneet, että kyseisen hankkeen ympäristövaikutukset oli arvoitu direktiivissä 85/337/ETY säädetyllä tavalla ennen luvan myöntämistä. Hankkeen ympäristövaikutuksia koskeva ilmoitus on julkaistu espanjankielisessä virallisessa lehdessä ((BOE 138, 7.6.1996 )). Tässä ilmoituksessa esitettiin vaikutusten minimointia koskevia toimenpiteitä sekä toiminnan aikana noudatettava ympäristönsuojelusuunnitelma. Espanjan viranomaisten mukaan hiekan nostamiseen valittu paikka ei vahingoita Posidonia oceanican kasvupaikkoja. Komissiolla ei ole tietoa kysymyksessä mainitusta hankkeesta. Se tulee joka tapauksessa ottamaan uudelleen yhteyttä Espanjan viranomaisiin varmistaakseen, että edellä mainittuja direktiivejä noudatetaan.